MAKRO เดินหน้าขยายสาขารูปแบบ “ฟูดเซอร์วิส” รับปีเสือทอง
MAKRO เดินหน้าขยายสาขารูปแบบ “ฟูดเซอร์วิส” อย่างต่อเนื่อง เปิดให้บริการสาขาย่านใจกลางเมืองและปริมณฑลไปแล้ว 4 แห่ง สุขุมวิท 22, ลำลูกกา ปทุมธานี, ถนนจันทน์ และ แพรกษา สมุทรปราการ
1 ก.พ. 2565

บริษัท สยามแม็คโคร จำกัด (มหาชน) หรือ MAKRO ประกาศเดินหน้าขยายสาขาในรูปแบบฟูดเซอร์วิสอย่างต่อเนื่อง โดยล่าสุดเปิดให้บริการสาขาย่านใจกลางเมืองและปริมณฑลไปแล้ว 4 แห่ง ทั้ง สุขุมวิท 22, ลำลูกกา ปทุมธานี, ถนนจันทน์ และ แพรกษา สมุทรปราการ ได้รับการตอบรับอย่างล้นหลามจากลูกค้าทุกกลุ่ม
ทั้งนี้มีมาตรการ “แจกถุงมือ” ให้ลูกค้าทุกคนก่อนเข้าสาขา เพื่อลดการสัมผัส และ “ทีมรักษาระยะห่าง” ที่กลายเป็นสัญลักษณ์สำคัญของแม็คโคร กับการทำหน้าที่คอยประกาศเตือนให้ทุกคนเว้นระยะห่างแบบถี่ยิบในทุกพื้นที่ โดยเฉพาะแผนกอาหารสดที่มีผู้ใช้บริการหนาแน่น ส่วนขั้นตอนชำระเงิน นอกจากจะเจอกับ พนักงานแคชเชียร์ที่จัดเต็มทั้ง ถุงมือ หน้ากากอนามัย เฟซชิลด์ แล้ว ยังรณรงค์ให้ “ชำระเงินแบบ Cashless payment” ลดความเสี่ยงการสัมผัสเงินสดด้วย